પરેશભાઇ કહે છે, નવી વ્યાખ્યાની તરફેણ કરનારો બહુ મોટો વર્ગ ધીરાણ ક્ષેત્રે સંકળાયેલો છે. સીડબી સાથે સંકળાયેલો છે. આરબીઆઇના નક્કી કરાયેલા ધોરણો પ્રમાણે પ્રાયોરિટી ક્ષેત્રને કરવાના થતા ધીરાણના 20 ટકા લક્ષ્યાંકને સંસ્થાઓ પહોંચી શકતી નથી. માઇક્રો એકમો વ્યાજખોરોની ચૂંગાલમાં ન ફસાય તે માટે આરબીઆઇએ આવો નિયમ લાગુ કર્યો હતો પણ ધીરાણ સંસ્થાઓ કે બૅન્કો માઇક્રો એકમો સુધી જતી નથી. આમ લઘુ ઉદ્યોગોની વ્યાખ્યા જ સમૂળગી બદલીને ફાઈનાન્સ આપનારાઓએ લાખો લઘુ ઉદ્યોગોનું હિત જોખમમાં મૂકી દીધું છે.